Агенция "СЕДМИЦА" - Сливен | Наградиха призьорите в областния етап на конкурса „С очите си видях бедата”
Наградиха призьорите в областния етап на конкурса „С очите си видях бедата”
Областният управител на Сливен Татяна Петкова и комисар Владимир Демирев, директор на Регионалната дирекция «Пожарна безопасност и защите на населението» - Сливен връчиха наградите на отличените в ХV-я областен етап от Международния конкурс за детска рисунка „С очите си видях бедата” на тържествена церемония днес в зала „Сирак Скитник”.
Конкурсът „С очите си видях бедата” се организира от ГДПБЗН – МВР, в партньорство с Министерство на образованието и науката и Националния дворец на децата, като изпълнение на националния календар за извънучилищни дейности. Провежда се под егидата на Секретариата на откритото частично споразумение за големите бедствия (EUR-OPA) към Съвета на Европа.
Според регламента, участниците се състезават в четири категории, като във всяка от категориите отличията се присъждат в три възрастови групи: първа – от 6 до 9 години, втора – от 10 до 14 години, и трета – от 15 до 18 години, както следва:
Конкурсът цели със средствата на изобразителното изкуство и познанията на децата и учениците за бедствията в световен мащаб да се пресъздадат способите за защита и самозащита и действията на Единната спасителна система, да се създаде интерес към професията на пожарникаря и спасителя, да се възпита съпричастие към проблемите на човека, готовност за оказване на помощ, желание за участие в доброволческа дейност и опазване на околната среда, както и да насърчи развитието и реализацията на проявени творчески заложби при децата и учениците.
През учебната 2015/2016 г. в областния конкурс се включиха над 80 деца. Победителите в конкурса бяха излъчени от жури под председателството на Ташко Попов – директор на Националната художествена гимназия „Димитър Добрович” Сливен. В състава на журито бяха включени представители на Националната художествена гимназия „Димитър Добрович” Сливен, както и експерти от Регионална дирекция „Пожарна безопасност и защита на населението” Сливен.
Първа възрастова група 6 до 9 години:
1.Калоян Милков Хаджистойчев – ХІІ ОУ „Елисавета Багряна” гр. Сливен
2.Нуртен Мустафова Салиева – VІІІ ОУ „Юрий Гагарин” гр. Сливен
Михаил Михайлов Алеков - VІІІ ОУ „Юрий Гагарин” гр. Сливен
3.Пламена Пламенова Пенева – ЦДГ „Детски свят” гр. Нова Загора
Втора възрастова група: 10 до 14 години:
1.Габриела Илиева Емилова – ХІ СОУ „Констатин Константинов” гр. Сливен
2.Диана Георгиева Евстатиева - ХІІ ОУ „Елисавета Багряна” гр. Сливен
3.Назлъ Риза Чобан - ХІІ ОУ „Елисавета Багряна” гр. Сливен
Трета възрастова група: 15 до 18 години:
1.Иванина Стефанова Стефанова – СПГСГ „Арх. Геори Козаров” гр. Сливен
2.Божана Алекова Мишева - VІІІ ОУ „Юрий Гагарин” гр. Сливен
3.Сечкин Ерджанов Мустафов – с. Бяла паланка, община Твърдица
Първа възрастова група: 6 до 9 години:
1.Велина Тодорова Тодорова – ІІ ОУ „Христо Ботев” гр. Сливен, Ресурсен център
2.Кристияна Мариус Пеева - ІІ ОУ „Христо Ботев” гр. Сливен, Ресурсен център
3.Раян Йорданов - ХІ СОУ „Констатин Константинов” гр. Сливен, Ресурсен център
1.Хасан Алиев Кезалиев – ПУ „Д-р Власаки Шуманов” гр. Сливен
2.Стефан Асенов Димитров - VІІІ ОУ „Юрий Гагарин” гр. Сливен, Ресурсен център
Надка Михайлова Аленова- VІІІ ОУ „Юрий Гагарин” гр. Сливен, Ресурсен център
3.Адреян Зорницев Юриев – VІІ ОУ „Панайот Хитов” гр. Сливен, Ресурсен център
На събитието присъстваха областният управител на Сливен Татяна Петкова, Величка Маринова, ст.експерт в РУО - Сливен, комисар Владимир Демирев, директор на РДПБЗН, служители на РДПБЗН и РСПБЗН-Сливен, участници в конкурса от Сливен, Нова Загора и Твърдица, граждани.